Puodkalių tvenkinys

Puodkalių tvenkinys arba Puodkalių malūno tvenkinys – tvenkinys Lietuvoje, Skuodo rajone, 4,5 km į pietus nuo Skuodohttp://ezerai.vilnius21.lt/puodkaliu-v8138.html. Sudarytas užtvenkus Bartuvos upę (Liepojos ežero intakas) 63,1 km nuo jos žiočių. Tvenkinio ilgis iš pietryčių į šiaurės vakarus – 0,94 km, plotis – iki 0,12 km. Yra 2 salos (9 a ir 8 a). Altitudė 28,5 m. Krantai aukštoki. Tvenkinio vidurinės ir rytinės dalių krantai plačiai apaugę medžiais ir krūmais. Aplinkui plyti dirbami laukai. Žemiau užtvankos stūkso Puodkalių piliakalnis. Šalia įsikūręs Puodkalių kaimas. Tvenkinio rytinį galą kerta kelias  su Puodkalių tiltu. Per užtvanką eina kelias .

Tvenkinys įrengtas 1928 m., rekonstruotas 1984 m., o 80 kW galios mažoji hidroelektrinė pastatyta 2005 m.

 Šaltiniai 

 Tvenkinių katalogas. Aplinkos apsaugos ministerija. Kaunas, 1998

Kategorija:Skuodo rajono tvenkiniai
Kategorija:Puodkaliai
Kategorija:Bartuva